text: Menneskesmugler udvises af Danmark
  01 juli 2015 kl. 12.39
  Tyrkisk menneskesmugler skal tre måneder i fængsel og skal forlade landet, når han har afsonet dommen.
  Manden blev stoppet ved en kontrol på motorvejen ved Frøslev. Den tyrkiske mand - der bor i Hamborg - kørte i en tysk kassevogn.
  I vognen fandt Udlændingekontrolafdelingen i Padborg og SKAT 10 palæstinensere, hvoraf de seks var børn.
  Retten i Sønderborg dømte manden for menneskesmugling. Han fik tre måneders fængsel, og må ikke komme ind i Danmark i seks år efter afsoningen.
  Palæstinenserne ville have været videre til Sverige, men de har nu søgt asyl i Danmark.
  